જય (સિદ્ધાર્થ મલ્હોત્રા) અને દિયા (કૅટરિના કૈફ) એકબીજા સાથે ડેટ કરે છે અને બન્ને હવે મૅરેજની સિચુએશન પર પહોંચે છે. જય જિનીયસ છે, પણ પ્રેમને ફોકસ કરીને તે મૅરેજ માટે રેડી થઈ જાય છે. જોકે સાવ છેલ્લી મોમેન્ટ પર જય મૅરેજ કરવાના પોતાના જ વિચારોથી ફસકી પડે છે અને તે મૅરેજની ના પાડી દે છે. જોકે આ ના પાડવાની સાથે જ જિનીયસ જયની લાઇફ તહસનહસ થઈ જાય છે. તેને પોતાનું ભવિષ્ય દેખાવાનું શરૂ થઈ જાય છે અને ભવિષ્યની તકલીફો પણ તેને દેખાય છે. ભવિષ્યની એ તકલીફો વચ્ચે તેને એ પણ દેખાય છે કે પોતે કરીઅરમાં ક્યાં અને કેવા સ્તર પર પહોંચી ગયો છે, પણ એ સ્તર પર પહોંચ્યા પછીનો જીવનમાં એકલા રહેવાનો જે ખાલીપો છે એ પણ તે જોઈ શકે છે. જય પાસે બે ઑપ્શન છે, પહેલો ઑપ્શન તે આ ખાલીપાને સ્વીકારે ને આગળ વધે અને બીજો ઑપ્શન તે બધું ભૂલીને પ્રેમને અપનાવે.